Diari Oficial de la Generalitat Valenciana


Sumari del DOGV 5899, del 24-11-2008 (2008/13173)

RESOLUCIÓ de 29 d'abril de 2008, de la Direcció General per al Canvi Climàtic, per la qual s'atorga a l'empresa Jovertex, SA, l'autorització ambiental integrada per a una indústria de repassada, acabament i estampació de teixits al terme municipal de Cocentaina.
----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5899

Data del DOGV
:   24-11-2008

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2008/13289


Data del document
:   29-04-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * Cocentaina
    * indústria tèxtil
    * empresa privada

RESOLUCIÓ de 29 d'abril de 2008, de la Direcció General per al Canvi Climàtic, per la qual s'atorga a l'empresa Jovertex, SA, l'autorització ambiental integrada per a una indústria de repassada, acabament i estampació de teixits al terme municipal de Cocentaina. [2008/13661]  
Vistos els documents que es troben en l'expedient 248/06 IPPC, instruït a instàncies de l'empresa Jovertex, SA, a fi d'obtenir l'autorització ambiental integrada per a una indústria de repassada, acabament i estampació de teixits, s'emet aquesta proposta de resolució de conformitat amb els següents  
Antecedents de fet  
Primer. Amb data 22 de desembre de 2006, Óscar Jover Pastor, en representació de l'empresa Jovertex, SA, amb CIF A-03037728 presenta en la Conselleria de Territori i Habitatge una sol·licitud d'autorització ambiental integrada per a una indústria de repassada, acabament i estampació de teixits ubicada a l'avinguda d'Alacant, 69 de Cocentaina (Alacant), i que es detalla en l'annex I.  
A la sol·licitud s'adjunta la petició d'informe urbanístic, cursada davant de l'Ajuntament de Cocentaina amb data 3 d'octubre de 2006.   
Segon. Una vegada admesa a tràmit la sol·licitud, la Conselleria remet la documentació a totes aquelles administracions públiques i òrgans de la Generalitat que han d'intervenir en la resolució de l'autorització ambiental integrada.  
En aquest sentit, amb data 12 de febrer de 2007, es rep un informe de l'Ajuntament de Cocentaina en el qual es considera la documentació suficient i adequada.  
Tercer. Amb data 27 de febrer de 2007 l'empresa aporta l'informe urbanístic favorable emés per l'Ajuntament de Cocentaina amb data 30 de gener de 2007.  
Quart. Amb data 27 de juliol de 2007 se sotmet a informació pública l'expedient de referència, durant un període de 30 dies hàbils, d'acord amb el que estableix l'article 16 de la Llei 16/2002 i se'n publica l'anunci en el Diari Oficial de la Comunitat Valenciana (DOCV núm. 5565).  
Durant aquest període no es presenten al·legacions al projecte ni a aquesta Conselleria ni a l'Ajuntament de Cocentaina.  
Cinqué. Transcorregut el termini d'informació pública, se sol·licita un nou informe a totes aquelles administracions públiques i òrgans de la Generalitat que han d'intervenir en la resolució de l'autorització ambiental integrada sobre l'adequació del projecte a tots aquells aspectes que siguen de la seua competència.  
Sisé. Amb data 10 d'abril de 2008 es rep l'informe favorable de la Confederació Hidrogràfica del Xúquer, condicionat al compliment d'una sèrie d'aspectes que s'han recollit en aquesta autorització.  
Així mateix, s'han incorporat a l'expedient els informes emesos per l'Àrea de Residus i el Servei de Protecció de l'Ambient Atmosfèric.  
Seté. Amb data 17 de març de 2008 se sol·licita un informe a l'Entitat de Sanejament d'Aigües. Aquest informe es rep amb data 17 d'abril de 2008.  
Vuité. Amb data 28 d'abril de 2008, es realitza el tràmit d'audiència a l'empresa.  
Nové. Amb data 29 d'abril de 2008 la Comissió d'Anàlisi Ambiental Integrada celebra una sessió ordinària i aprova la proposta de resolució de l'expedient 248/06 IPPC de sol·licitud d'autorització ambiental integrada, promogut per Jovertex, SA.  
Als anteriors fets s'apliquen els següents  
Fonaments de dret  
Primer. D'acord amb l'article 9 de la Llei 16/2002, d'1 de juliol, de prevenció i control integrats de la contaminació, les activitats   
\* \* \* \* \*incloses en l'annex I de l'esmentada llei estan subjectes a autorització ambiental integrada.  
La instal·lació de referència està inclosa en l'epígraf 7.1 de l'annex I de la Llei 16/2002.  
Segon. L'expedient s'ha tramitat segons el que preveuen els articles 14 i següents de la Llei 16/2002, d'1 de juliol, de prevenció i control integrats de la contaminació, desplegada pel Decret 40/2004, de 5 de març, del Consell de la Generalitat Valenciana. També s'ha tingut en compte el que preveu la Llei 2/2006, de 5 de maig, de prevenció de la contaminació i qualitat ambiental.  
Tercer. A la Comunitat Valenciana l'òrgan competent per a atorgar l'autorització ambiental integrada és la Conselleria de Medi Ambient, Aigua, Urbanisme i Habitatge, d'acord amb l'article 3.h de la Llei 16/2002 i el Decret 7/2007, de 28 de juny, del president de la Generalitat Valenciana, pel qual es determinen les conselleries en què s'organitza l'administració de la Generalitat.  
D'altra banda, de conformitat amb l'article 26 del Decret 92/2007, de 6 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat, correspon a la Direcció General per al Canvi Climàtic exercir les competències en matèria d'intervenció administrativa ambiental d'activitats.  
Vist el que antecedeix, a proposta del Servei de Control Integrat de la Contaminació, amb el vistiplau del cap d'Àrea de Qualitat Ambiental, fent ús de les atribucions que em confereix el Reglament orgànic i funcional de la Conselleria de Medi Ambient, Aigua, Urbanisme i Habitatge, resolc:  
Primer. Concedir a Jovertex, SA l'autorització ambiental integrada per a la indústria de repassada, acabament i estampació de teixits situada a l'avinguda d'Alacant, 69 de Cocentaina (Alacant), d'acord amb el Projecte bàsic per a la sol·licitud d'autorització ambiental integrada i la resta de documentació presentada, la qual queda inscrita en el Registre General d'Instal·lacions IPPC de la Comunitat Valenciana amb el número 262-08/AAI/CV, condicionada al compliment dels requisits següents:  
1. Emissions atmosfèriques  
1.1. Valors límit d'emissió  
Els focus que es descriuen en la documentació presentada i que, per tant, s'autoritzen s'inclouen en la següent taula, en la qual s'indiquen els contaminants que s'han de mesurar en cada un d'ells:  
Els valors límit d'emissió a complir seran els següents:  
  
En principi, s'han identificat els focus en què s'ha de controlar l'emissió de compostos orgànics volàtils, segons la documentació aportada. No obstant això, si es produeix algun canvi en els processos o les substàncies utilitzades que pogueren emetre els esmentats compostos, s'hauran de complir els valors límit d'emissió i s'hauran de realitzar els mesuraments periòdics establits en aquesta autorització.  
En cas d'existir emissions d'altres substàncies contaminants diferents de les anteriors, els nivells d'immissió de contaminants en l'exterior de l'activitat no hauran de sobrepassar la trentena part dels límits ambientals d'exposició professional per a agents químics recentment publicats per l'Institut Nacional de Seguretat i Higiene en el Treball.  
1.2. Control de les emissions  
La periodicitat de mesurament per ECMQA per als focus canalitzats serà la següent:  
Cabal Periodicitat  
Q > 30.000 Nm³/h Anual  
10.000 Nm³/h > Q > 30.000 Nm³/h Biennal  
Q < 10.000 Nm³/h Triennal  
Les condicions de presa de mostres i expressió de resultats seran les següents:  
a) Punts de presa de mostra: els focus canalitzats hauran de tenir la situació, disposició, dimensió i accessos corresponents d'acord amb l'Ordre de 18 d'octubre de 1976, sobre prevenció i correcció de la contaminació atmosfèrica d'origen industrial. En particular, les característiques i la distribució dels focus emissors a l'atmosfera serà tal que garantisca una correcta dispersió dels contaminants emesos. Més concretament, la seua alçària no sols haurà de complir el que estableix l'Ordre de 18 d'octubre de 1976, sinó que es recomana que aquesta siga tal que en una distància equivalent a deu vegades l'alçària del punt d'abocament d'un focus no existisquen altres estructures d'alçària superior a la del mateix focus menys dos metres, que produïsquen un apantallament, que dificulte la dispersió i es justifique tècnicament la influència de l'efecte down-wash (turbulència o rebuf).  
b) Preferiblement, la temperatura dels gasos en el punt de mostratge serà menor de 200ºC.  
c) Les mesures s'han de realitzar en condicions normals d'operació de les instal·lacions, registrant els paràmetres que les determinen, i s'han de cobrir totes les diferents tipologies o grups de productes que es fabriquen en cada instal·lació.  
d) Les concentracions mesurades sempre estaran referides a condicions normals de pressió i temperatura (101,3 kpa, 273,16 K), per als gasos de combustió en base seca i un contingut d'oxigen del 15%.  
2. Soroll  
Respecte al nivell de sorolls transmesos a l'exterior, s'haurà de complir el que estableix la Llei 7/2002, de 3 de desembre, de la Generalitat Valenciana de protecció contra la contaminació acústica i el Decret 266/2004, de 3 de desembre, del Consell de la Generalitat, pel qual s'estableixen normes de prevenció i correcció de la contaminació acústica en relació amb activitats, instal·lacions, edificacions, obres i serveis.  
En particular, s'han de complir els límits sonors externs establits per a zones d'ús industrial, que són els següents:  
Diürn Nocturn  
70 db(A) 60 db(A)  
En el termini de tres mesos, l'empresa haurà d'aportar la documentació següent:  
- Resultats dels mesuraments obtinguts després de l'adopció de les mesures correctores proposades, a fi de comprovar-ne l'efectivitat.  
Cada cinc anys s'haurà de realitzar una auditoria acústica, a fi de comprovar que no se superen els nivells sonors en els punts on se situa el receptor més pròxim, és a dir, al perímetre de la instal·lació. L'esmentada auditoria haurà de ser realitzada per una entitat col·laboradora en matèria de contaminació acústica d'acord amb el Decret 229/2004, de 15 d'octubre, del Consell de la Generalitat, pel qual s'estableixen les funcions de les entitats col·laboradores en matèria de qualitat ambiental i es crea i es regula el seu registre.  
El titular haurà de disposar del llibre de control, que estarà constituït pels certificats dels resultats obtinguts de les auditories acústiques i dels corresponents informes complets.  
3. Abocaments  
3.1. Aigües residuals i pluvials  
S'actuarà segons allò especificat en el projecte, de manera que es garantisca la inexistència d'abocament d'aigües residuals a domini públic hidràulic (abocament zero).  
Les aigües residuals industrials, procedents de la rentadora i del ram, es condueixen a través d'una canalització fins a la planta depuradora per al seu tractament. L'efluent d'eixida es condueix fins a una arqueta de registre per a la seua connexió amb la xarxa de clavegueram municipal.  
Les aigües residuals domèstiques, procedents dels lavabos i vestidors de l'empresa, estan connectades a la mateixa arqueta de registre on desemboquen els abocaments industrials.  
Les aigües pluvials es recullen i es condueixen fins a la xarxa interna de sanejament, per al seu abocament final a la xarxa municipal de clavegueram, junt als abocaments sanitaris.  
L'empresa disposa de permís d'abocament de l'Ajuntament de Cocentaina a la xarxa municipal d'aigües residuals emés amb data 21 d'abril de 2004.  
S'haurà de complir el contracte de responsabilitat en gestió de les aigües produïdes per l'empresa, subscrit amb Francisco Jover, SA i mantenir-lo en vigor durant l'exercici de l'activitat.  
Així mateix, atés que es tracta d'una activitat en què es generen abocaments d'elevat potencial contaminant, l'EPSAR recomana que l'empresa duga a terme els autocontrols de l'abocament i seguiment del funcionament de la depuradora, a fi de garantir el normal compliment dels objectius de qualitat fixats.  
S'establirà el següent pla d'autocontrols analítics sobre l'abocament, en el qual es caracteritzaran els paràmetres i la periodicitat indicats:  
\* \* \* \* \*  
En tots els casos, les mostres seran integrades durant 24 hores i es prendran en l'arqueta de registre. Les anàlisis seran efectuades per un laboratori homologat, entenent per tals les corresponents a empreses col·laboradores dels organismes de conca en matèria de control d'abocaments, tal com estableix l'Ordre 985/2006 del Ministeri de Medi Ambient.  
Els resultats de l'esmentada anàlisi es remetran a l'Entitat Pública de Sanejament d'Aigües Residuals de la Comunitat Valenciana, amb la periodicitat establida en el pla d'autocontrol, junt a l'acta de presa de mostres del laboratori. El cost econòmic associat a aquestes operacions anirà per compte de l'empresa sol·licitant.  
La duració d'aquests controls analítics estarà determinada pel manteniment dels valors de l'abocament dins dels límits i condicions establides en la corresponent resolució. L'EPSAR determinarà la variació de la freqüència dels controls i, si s'escau, la seua finalització.  
Els abocaments han de complir en tot moment els límits de contaminants reflectits en la corresponent ordenança municipal d'abocaments o, si no n'hi ha, en el model d'ordenança d'abocaments d'EPSAR.  
3.2. Control  
1. El titular haurà de mantenir tots els abocaments generats per la seua activitat connectats a la xarxa de clavegueram, sense que existisca cap sistema d'alleugeriment capaç de generar l'abocament directe o indirecte al domini públic hidràulic. Així mateix, haurà de constar en l'expedient un informe emés per l'ens encarregat de la gestió de la depuradora de destinació, en el qual es pronuncie expressament de manera favorable a la connexió de l'abocament de l'esmentada activitat, amb indicació expressa que els esmentats abocaments són compatibles amb el compliment dels valors límit d'emissió fixats en l'autorització d'abocament de la depuradora, tant des del punt de vista del volum com per qualitat de l'influent.  
2. Es recorda que, d'acord amb l'article 100 del Text refós de la llei d'aigües (Reial decret legislatiu 1/2001 de 20 de juliol), «queda prohibit, amb caràcter general, l'abocament directe o indirecte d'aigües i de productes residuals susceptibles de contaminar les aigües continentals o qualsevol altre element del domini públic hidràulic, llevat que es dispose de l'autorització prèvia administrativa» i s'incoarà, si s'escau, un expedient sancionador per infracció tipificada en la lletra f) de l'article 116.3 de l'esmentada llei.  
3. Les instal·lacions s'han de mantenir netes, lliures de qualsevol tipus de residus, en particular de restes de greixos i olis, i sense aplecs a la intempèrie de manera que no es puga produir la contaminació de les aigües pluvials, les quals es recolliran i s'eliminaran per sistemes que asseguren la no-alteració de les seues característiques qualitatives i la innocuïtat del seu abocament al domini públic hidràulic, si s'escau.  
4. D'acord amb el que disposen l'article 30 i la disposició final primera de la Llei 16/2002, de prevenció i control integrats de la contaminació, el marc competencial establit amb l'autorització ambiental integrada no altera les competències que la Confederació Hidrogràfica del Xúquer té atribuïdes en relació amb el control, la inspecció i la vigilància del domini públic hidràulic ni en particular la potestat sancionadora.  
4. Protecció del sòl i de les aigües subterrànies  
No es realitzarà cap abocament que puga afectar el sòl o les aigües subterrànies.  
No es podran executar pous, rases, galeries o qualsevol altre dispositiu destinat a facilitar l'absorció de les aigües residuals pel terreny.  
Caldrà ajustar-se al que disposa el Reial decret 9/2005, de 14 de gener, pel qual s'estableix la relació d'activitats potencialment contaminants del sòl i els criteris estàndards per a la declaració de sòls contaminats.  
En aquest sentit, l'empresa ha presentat l'informe preliminar de situació del sòl d'acord amb el que estableix l'article 3.1 de l'esmentat Reial Decret 9/2005, tot això sense perjudici que, posteriorment, puguen demanar-se al titular de l'activitat informes complementaris o periòdics més detallats, tal com es preveu en els articles 3.3 i 3.4 de l'esmentat reial decret.  
5. Residus  
L'activitat està subjecta als requisits establits en la Llei 10/1998, de 21 d'abril, de residus, en la Llei 10/2000, de 12 de desembre, de residus de la Comunitat Valenciana, i en el Reial decret 833/1988 de 20 de juliol, sobre el Reglament per a l'execució de la Llei 20/1986, modificat pel Reial decret 952/1997.  
5.1.Producció de residus  
S'autoritza Jovertex, SA per a la producció dels residus següents, sempre que les instal·lacions es corresponguen amb les descrites en el projecte, la seua capacitat de generació anual siga de l'entorn de la magnitud que a continuació s'indica i la quantitat de producte acabat en les instal·lacions del centre productiu detallat en l'annex I siga de l'entorn de 4,15 t/dia de teixit.  
La resolució favorable de l'autorització queda condicionada al lliurament, en el termini de tres mesos, dels documents d'acceptació dels residus que, inclosos en el següent quadre, no consten en l'expedient.  
  
\* \* \* \* \*  
El centre està inscrit en el Registre de Petits Productors de Residus Perillosos.  
5.1.1. Control de la producció de residus  
L'emmagatzemament de residus de Francisco Jover, SA, Jover Cogeneración AIE i de Jovertex, SA, encara que poden romandre en la mateixa zona d'emmagatzemament, s'haurà de realitzar en una àrea independent. A aquest efecte, els residus perillosos generats es distribuiran en les parets del magatzem i es delimitarà la ubicació dels residus generats en l'empresa Francisco Jover, SA, i Jovertex, SA. Per a això, es retolaran les parets del magatzem amb el nom de cada una de les empreses per a evitar confusions quan es depositen els residus perillosos. A més, s'haurà de tractar d'una zona coberta, ventilada i de fàcil accés de manera que es minimitze el risc d'abocaments accidentals en la càrrega/descàrrega dels diversos residus.  
La gestió i el control dels residus s'ha de realitzar de manera independent dels de Francisco Jover, SA, i Jover Cogeneración AIE, amb documents d'acceptació, documents de control i seguiment, declaracions anuals i registre de residus produïts, independents i diferenciats per a cada centre productor.  
Els residus podran ser emmagatzemats durant un període igual o inferior a sis mesos, en el cas de perillosos, i en el cas de residus no perillosos podran emmagatzemar-se per un període d'un any quan la destianció final siga l'eliminació i de dos anys quan la destinació final siga la valoració i hauran de ser lliurats a un gestor autoritzat transcorregut aquest període. Aquest emmagatzemament temporal de residus perillosos es realitzarà segregat per tipus de residu, haurà d'estar convenientment senyalitzat i es realitzarà en un lloc amb teulada, amb sòl impermeable i sistemes de recollida de vessaments accidentals, com ara una arqueta cega no connectada a la xarxa de clavegueram i safates de recollida. Així mateix la zona d'emmagatzemament haurà d'estar inclosa en el sistema general de protecció contra incendis de la indústria.  
Per a l'emmagatzemament de residus líquids o que, pel seu alt contingut líquid poden generar abocaments, es disposarà de cubetes o recipients de recollida de possibles vessaments, que han de tenir com a mínim el volum de l'envàs més gran o el 10% del total (la major d'ambdues quantitats). Les cubetes hauran de ser individuals per a cada tipus de residus la mescla dels quals, en cas de vessament, supose un augment de la seua perillositat o en dificulte la gestió.  
Per a la recollida de possibles fugues o vessaments accidentals de líquids, tant de residus com de matèries primeres, s'haurà de disposar de material absorbent no inflamable en quantitat suficient per a aquesta finalitat. L'absorbent, una vegada contaminat, es gestionarà com a residu perillós o no perillós, segons corresponga.  
L'envasament i l'etiquetatge dels residus es farà d'acord amb allò exposat en els articles 13 i 14 del Reial decret 833/1988, Reglament de residus tòxics i perillosos. Així mateix, es disposarà d'un registre on conste la quantitat, naturalesa, identificació, origen i data de generació i lliurament a un gestor autoritzat com també el número de document de control i seguiment utilitzat, si s'escau, i el gestor a qui es lliura el residu.  
Els residus perillosos i els no perillosos s'han de lliurar a gestors que disposen de la corresponent autorització administrativa per a la seua gestió.  
Cada quatre anys s'haurà d'elaborar un pla de prevenció i reducció de residus perillosos que es presentarà en la Direcció General per al Canvi Climàtic.  
S'emplenarà la declaració anual de productor de residus perillosos i no perillosos, que serà remesa a la Direcció General per al Canvi Climàtic abans de l'1 de març de cada any, d'acord amb el model establit en l'annex 3 del Reial decret 833/1988.  
Qualsevol modificació relacionada amb la producció de residus perillosos que implique un canvi en la seua caracterització, producció de nous residus o canvis significatius en les quantitats habituals que se'n generen, que puga alterar el que estableixen aquestes condicions, haurà de ser comunicada.  
Els requisits establits en la legislació vigent en matèria d'envasos i residus d'envasos, i de manera especial el que estableix el Reial decret 782/1998, de 30 d'abril, pel qual es desplega el Reglament per al desenvolupament de la Llei 11/1997, d'envasos i residus d'envasos, no queden derogats per la Llei 16/2002, per la qual cosa la concessió de l'autorització ambiental integrada no eximeix del seu compliment.  
6. Mesures que s'han d'adoptar en situacions diferents a les normals que poden afectar el medi ambient  
S'han de dur a terme totes les mesures necessàries perquè quede garantida la protecció del medi ambient i la salut de les persones davant de qualsevol situació anormal quant al funcionament de les instal·lacions.  
No obstant això, si es produeix algun incident en les instal·lacions que comporte el seu funcionament anòmal i d'això pot resultar l'incompliment dels límits imposats, s'haurà de comunicar immediatament l'esmentada situació a Protecció Civil, a l'Ajuntament i a la Direcció General per al Canvi Climàtic.  
Una vegada produïda la situació d'emergència, la mercantil utilitzarà tots els mitjans al seu abast per a reduir al màxim l'efecte sobre el medi ambient.  
En el termini màxim de set dies després de la incidència, la mercantil haurà de remetre a l'Ajuntament i a la Direcció General per al Canvi Climàtic un informe detallat, en el qual, junt amb les dades d'identificació, hauran de figurar les següents:  
Causes de l'incident  
Hora en què es va produir i la seua duració.   
Característiques de l'emissió o abocament.   
Mesures correctores adoptades.   
Hora i forma en què es va comunicar el succés.   
En relació amb el possible dany ambiental ocasionat per l'activitat, s'aplicarà la Llei 26/2007, de 23 d'octubre, de responsabilitat mediambiental, en l'àmbit d'aplicació de la qual s'inclouen les activitats subjectes a autorització ambiental integrada. Segons aquesta llei, l'activitat haurà de disposar d'una garantia financera que li permeta afrontar la responsabilitat mediambiental inherent a l'activitat, en les modalitats previstes d'assegurança, aval o reserva tècnica, i amb les possibles exempcions derivades de la magnitud del dany potencial o de l'adhesió amb caràcter permanent i continuat, siga al sistema comunitari de gestió i auditoria mediambientals (EMAS), siga al sistema de gestió mediambiental UNE-EN ISO 14974:2004.  
Així mateix, quan es determine el cessament d'alguna de les unitats, es desmantellaran, segellaran i clausuraran les instal·lacions, d'acord amb la normativa vigent, de manera que el terreny quede en les mateixes condicions que abans d'iniciar l'esmentada activitat i no es produïsca cap dany sobre el sòl i el seu entorn.  
7. Altres condicions  
La indústria i les seues instal·lacions s'ajustaran a les condicions indicades en el projecte tècnic en els aspectes no fixats en aquesta resolució.  
S'han de complir totes les disposicions aplicables per a garantir la seguretat, la salut de les persones i el medi ambient.  
S'ha de comprovar en el control inicial que s'han realitzat les mesures previstes en el projecte.  
8. E-PRTR  
Abans de l'1 de març de cada any, s'haurà de notificar a la Direcció General per al Canvi Climàtic, d'acord amb l'article 8.3 de la Llei 16/2002, les dades sobre les emissions de la instal·lació relatives a l'any anterior, específicament les que figuren en l'article 3 del Reial decret 508/2007, de 20 d'abril, pel qual es regula el subministrament d'informació sobre emissions del Reglament E-PRTR i de les autoritzacions ambientals integrades.  
Segon. L'autorització ambiental integrada es renovarà, en els aspectes mediambientals, en el termini màxim de 8 anys, llevat que es produïsquen abans de l'esmentat termini modificacions substancials que obliguen a la tramitació d'una nova autorització o que s'incórrega en algun dels supòsits de modificació d'ofici recollits en l'article 26 de la Llei 16/2002, d'1 de juliol.  
La renovació haurà de sol·licitar-se amb una antelació mínima de deu mesos abans del venciment del termini de vigència de l'autorització ambiental integrada.  
Tercer. El titular de la instal·lació haurà de presentar a la Direcció General per al Canvi Climàtic un certificat visat pel tècnic director de l'execució del projecte, en el qual s'acredite que les instal·lacions i l'activitat s'ajusten al projecte presentat i autoritzat, i a la resta de documentació tècnica presentada.  
Quart. Aquesta autorització queda condicionada a la comprovació i a l'obtenció de l'informe favorable corresponent al compliment dels requisits establits en aquesta resolució. La visita serà realitzada per una entitat col·laboradora acreditada per al control integrat de la contaminació segons el Decret 29/2007, de 9 de març, que modifica el Decret 229/2004, de 15 d'octubre, del Consell, pel qual s'estableixen les funcions de les entitats col·laboradores en matèria de qualitat ambiental i es crea i es regula el seu registre, en el qual s'acredite el compliment del contingut de l'autorització ambiental integrada..  
Cinqué. L'Administració deixarà sense efecte aquesta resolució en el moment en què observe qualsevol incompliment de les condicions imposades, després d'audiència prèvia de l'interessat.  
Sisé. El titular de les instal·lacions objecte d'aquesta resolució, a més de les obligacions que amb caràcter general estableix la Llei 16/2002, haurà de:  
1.Complir les obligacions de control i subministrament d'informació previstes per la legislació sectorial aplicable i per la mateixa autorització ambiental integrada.  
2.Comunicar a la Direcció General per al Canvi Climàtic qualsevol modificació, substancial o no, que es propose realitzar a la instal·lació, la transmissió de la seua titularitat o qualsevol incident o accident que puga afectar el medi ambient.  
3.Prestar l'assistència i col·laboració necessàries als que realitzen les actuacions de vigilància, inspecció i control.  
Seté. En tot allò no especificat en aquesta resolució, caldrà ajustar-se a totes i cada una de les condicions estipulades per la normativa vigent en matèria de residus, abocaments, contaminació atmosfèrica, acústica, impacte ambiental i, si s'escau, accidents greus com també a qualsevol altra que puga dictar l'administració en l'exercici de l'activitat en matèria de protecció ambiental.  
Contra aquesta resolució, que no posa fi a la via administrativa, es podrà presentar recurs d'alçada davant de la Secretaria Autonòmica de la Conselleria de Medi Ambient, Aigua, Urbanisme i Habitatge en el termini d'un mes des de l'endema al de la recepció d'aquesta notificació, d'acord amb el que disposen els articles 114 i 115 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.  
València, 29 d'abril de 2008.- El director general per al Canvi Climàtic: Jorge Lamparero Lázaro.  
Annex I  
Descripció del projecte  
Jovertex, SA es dedica a la repassada, acabament i estampació de teixits amb una capacitat de 101,4 t/dia de teixit fi i 87,5 t/dia de teixit gros.  
La matèria primera és el teixit cru propietat dels clients, que serà processat a les instal·lacions i sotmés a distints processos d'acabament per a la seua posterior expedició al client.  
Les etapes del procés productiu són les següents:  
Pretractament  
Els teixits han de passar per un procés de pretractament per a preparar-los per a l'estampació, de forma que s'aconseguisquen separar les impureses de les fibres per a millorar la seua uniformitat, les característiques hidrofíliques i l'afinitat per a colorants i tractaments d'acabament, a més d'alliberar les tensions en les fibres sintètiques.  
Rentatge i assecatge  
Alguns teixits han de passar per un procés de rentatge a l'inici d'alguna de les etapes o, fins i tot, després de cada una d'aquestes, el teixit ha de ser rentat i introduït en el tren de rentatge per a eliminar excessos de colorants o de productes químics.  
Posteriorment es deshidrata el teixit eliminant l'aigua de les fibres, els fils i teixits després dels processos.  
Acabaments i aprestos  
Els acabaments i aprestos són tractaments per a donar al tèxtil les propietats finals desitjades, sent els acabaments tractaments físics i els aprestos, tractaments químics. Es realitzen els següents acabaments i aprestos: estampació per transferència, acabament per tumbler, arrugament, aprest hidròfob, aprest suavitzant, aprest ignífug i aprest termosol.  
Acabaments finals, embalatge, magatzem i expedició  
Abans de l'embalatge, els teixits han de ser repassats per a detectar que no queden restes de taques o defectes. Els teixits acabats es retornen als clients amb els mateixos envasos o embalatges amb què aquests els han subministrat.